Сябрам Янкі Купалы быў армянскі паэт і перакладчык Наіры Зар’ян, які неаднаразова гасцяваў у доме паэта, а ў 1935 годзе ад імя армянскіх пісьменнікаў павіншаваў з творчым юбілеем. Бліжэй пазнаёміўшыся з беларускай літаратурай, Наіры Зар’ян перастварыў па-армянску дзясяткі вершаў беларускіх калег па пяры, у тым ліку і дванаццаць вершаў Янкі Купалы. Пераклады трапілі ў зборнік вершаў песняра на армянскай мове, які быў выдадзены ў 1951 годзе.